મૂળ મહેસાણાના વેલબુડા ગામના અને હાલ.ચાંદખેડા આઇઓસી રોડ ખાતે રહેતા અમરતભાઇ હરજી ભાઇ દેસાઇ આઇઓસીમાં ડ્રાઇવર તરીકે ફરજ બજાવે છે. રવિવારે રજા હોવાથી અમરતભાઇ કુલ ૩૦૬ નંગ ગેસના બાટલા ભરેલી ટ્રકને સાણંદનાં આઇઓસી પ્લાન્ટ ખાતે લઇ ગયા હતા અને તેને ત્યાં પાર્ક કરી દીધી હતી. દરમિયાનમાં કોઇ અજાણી વ્યક્તિ ટ્રકની ડુપ્લિકેટ ચાવી લઇને ગેસના બાટલા ભરેલી ટ્રક લઇ નાસી ગઇ હતી. બીજા દિવસે સવારે જ્યારે અમરતભાઇ આઇઓસી પ્લાન્ટ ખાતે આવ્યા ત્યારે ટ્રક ન જોવા મળતાં તેમણે આસપાસમાં પૂછપરછ અને શોધખોળ હાથ ધરી હતી. જેથી તેમણે આ અંગે સાણંદ પોલીસ સ્ટેશનમાં ફરિયાદ નોંધાવતાં પોલીસે ગુનો નોંધી આસપાસના અને રોડ પરના સીસીટીવી ફુટેજ મેળવી ચોર અને ટ્રકની શોધખોળ શરૂ કરી છે.